CONVOCATÒRIA PROJECTE XARXES D'INVESTIGACIÓ EN DOCÈNCIA UNIVERSITÀRIA 2012-2013 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2259)
  + [Valencià](/va/acuerdo/2259)






Selector de idioma

Leer

* [Español](/es/acuerdo/2259)
* [Valencià](/va/acuerdo/2259)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA PROJECTE XARXES D'INVESTIGACIÓ EN DOCÈNCIA UNIVERSITÀRIA 2012-2013[Butlletí Oficial Universitat d'Alacant](/ca/Publicacion)
========================================================================================================================================

Secretaria General

Butlletí Oficial Universitat d'Alacant





CONVOCATÒRIA PROJECTE XARXES D'INVESTIGACIÓ EN DOCÈNCIA UNIVERSITÀRIA 2012-2013

Data d'aprovació
:   16/01/2013

Data de publicació
:   16/01/2013

Òrgan competent
:   Vicerectora d'Estudis, Formació i Qualitat

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2259.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2259)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2259)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA PROJECTE XARXES D'INVESTIGACIÓ EN DOCÈNCIA UNIVERSITÀRIA 2012-2013&url=https://www.boua.ua.es/va/acuerdo/2259)

**Títol:** CONVOCATÒRIA PROJECTE XARXES D'INVESTIGACIÓ EN DOCÈNCIA UNIVERSITÀRIA 2012-2013

**Secció:** CONVOCATÒRIES I CONCURSOS

**Òrgan:** Vicerectora d'Estudis, Formació i Qualitat

**Data d'aprovació:** dimecres, 16 de gener de 2013

CONVOCATÒRIA PROJECTE XARXES D'INVESTIGACIÓ EN DOCÈNCIA UNIVERSITÀRIA 2012-2013

OBJECTIU

La generació i la transferència del coneixement, compartir i fer visibles els resultats d'investigacions i innovacions que fomenten i impulsen un ensenyament universitari eficient i eficaç, és coresponsabilitat de tota la comunitat universitària.

L'objectiu d'aquesta convocatòria és contribuir a identificar investigacions de garantia de la qualitat per enfortir la formació en l'educació superior. Així mateix, l’objectiu principal d’aquesta és impulsar propostes d'innovació destinades a promoure l'aprenentatge i emprendre en l'aprenentatge de les diferents titulacions.

LÍNIES PRIORITÀRIES

Els projectes podran centrar-se en alguna de les línies següents:

Disseny, desenvolupament i innovació del currículum.

Disseny i elaboració de metodologies docents que fomenten la participació activa i el treball en equip.

Experiències docents que optimitzen els recursos humans, tècnics i econòmics actuals disponibles per a una pràctica docent de qualitat.

Planificacions metodològiques innovadores que proporcionen un ensenyament i una formació eficaç en competències i destreses transferibles.

Estratègies, mecanismes i indicadors de qualitat en la implementació de l'avaluació formativa que contribueixen a la millora de l'aprenentatge en les noves titulacions.

Tècniques d'estimació i avaluació de l'impacte actual i futur de les noves titulacions de grau i postgrau.

Elaboració i experimentació, amb l’ús d’ eines TIC o sense usar-ne, dels materials curriculars.

Elaboració d'accions conjuntes i propostes pràctiques que promoguen la cooperació entre nivells d'ensenyaments per assegurar una connexió i una coherència disciplinar més gran.

Implementació de la perspectiva de gènere en la docència universitària.

Seguiment de titulacions: un instrument per a la coordinació i la millora de la qualitat docent.

MODALITATS DE PARTICIPACIÓ

D'acord amb les línies prioritàries anteriors, s'estableixen les modalitats de participació següents i les corresponents temàtiques d’aquestes:

MODALITAT I: Xarxes d'Investigació en docència universitària de Titulació-EEES.

L’objectiu primordial d’aquestes és el foment de la coordinació i el treball en equip del professorat per al desenvolupament d'un curs complet o d'una àrea de coneixement de titulacions oficials:

Xarxes d'elaboració d'accions que promoguen pràctiques encaminades al desenvolupament de competències de l'estudiant: emprendre i aprendre.

Xarxes de desenvolupament de metodologies que potencien l'aprenentatge autònom de l'estudiant, la interactivitat entre el professorat i els estudiants, que estimulen el treball en equip.

Xarxes d'elaboració de materials curriculars que s'emmarquen en les noves exigències dels ECTS.

Xarxes d'elaboració de sistemes i instruments d'avaluació de coneixements, destreses i habilitats.

Xarxes de coordinació en la implementació eficaç de les noves titulacions.

MODALITAT II: Xarxes d'Investigació en docència universitària de lliure conformació -EEES.

Xarxes de professorat el projecte del qual no puga ser previst en els requisits de la modalitat I, amb rellevància per a la docència i l’aprenentatge, i que tinguen com a referència l'Espai Europeu d'Educació Superior.

MODALITAT III: Xarxes d'Investigació en docència universitària de trams de preparació d'entrada a la Universitat.

L’objectiu primordial d’aquestes és el foment de la coordinació i el treball en equip entre docents d’àrees o etapes educatives diferents que promoguen accions conjuntes: d'investigació en el disseny i la planificació de propostes d'ensenyament-aprenentatge, de millora de la coordinació entre ensenyaments en l'adaptació de l'estudiant a la Universitat i d'una millor conceptualització, comprensió i caracterització de la titulació a la qual s'opte.

PARTICIPANTS

L'estructura bàsica de la xarxa estarà definida per un mínim de 5 participants i un màxim de 10, inclosa la coordinadora o el coordinador que serà PDI de la UA.

Les xarxes estaran constituïdes per PDI de la UA i un màxim de fins a dos estudiants de la UA.

Podran participar dos docents externs a la UA que formen part d'aquests cossos professionals: PDI d'altres Universitats, i docents d'altres trams educatius o organismes dedicats a la formació del professorat, quan per la naturalesa del projecte que cal desenvolupar es considere necessari.

En el cas de xarxes que, per les característiques del seu projecte, consideren necessària la inclusió d'una persona que forme part del PAS per a implementar la investigació, serà la xarxa, amb la conformitat d’aquesta, la que prenga la decisió.

Aquesta convocatòria pretén que la constitució d'equips de xarxes contribuïsca al desenvolupament integrador i col·laboratiu de la comunitat universitària per a enfortir l'activitat investigadora de qualitat i rellevància.

SOL·LICITUD

Les sol·licituds es formalitzaran emplenant el formulari disponible en l'enllaç següent:

http://web.ua.es/va/ice/xarxes/2013/sol-licitud-xarxes.html

La sol·licitud es presentarà signada per totes i tots els participants en el Registre General de la UA, o en els registres auxiliars situats en les secretaries de centre i a la Seu d'Alacant, dirigida a la Vicerectora d'Estudis, Formació i Qualitat.

El termini de sol·licitud per a totes les modalitats finalitza l'1 de febrer de 2013.

La coordinadora o el coordinador de cada xarxa serà responsable directe de la informació i el funcionament del grup de treball.

ACCEPTACIÓ I SEGUIMENT

Els criteris de selecció dels projectes seran els següents:

El grau d'adequació a les línies prioritàries expressades en aquesta convocatòria.

La qualitat del projecte, que s'apreciarà amb els criteris d'anàlisi següents: precisió i adequació dels objectius, consistència metodològica, coherència interna i viabilitat del projecte.

Les xarxes pertanyents a titulacions o assignatures amb un índex baix en el rendiment acadèmic.

En el cas de xarxes que van participar en convocatòries anteriors, la rellevància dels informes d'investigació ja presentats.

El professorat participant adquireix els compromisos següents:

Assistència i participació en les reunions de xarxa.

Treballar en el disseny i el envolupament de la investigació.

Elaboració de la memòria final de la investigació.

Assistència a seminaris i cursos específics programats per l'ICE que s'hagen demandat.

Coordinació amb l'ICE a través de la fitxa de seguiment.

L'incompliment d'aquests compromisos podrà determinar la interrupció en el projecte i la certificació corresponent de participació en aquest. L'ICE durà a terme un seguiment de tots els projectes seleccionats, i es compromet a facilitar, dins de les seues possibilitats, l'assessorament pertinent.

AVALUACIÓ I RESOLUCIÓ

La selecció dels projectes serà duta a terme per una Comissió de Valoració integrada per la Vicerectora d'Estudis, Formació i Qualitat, el Director de l'ICE, la Directora del Secretariat d'Estudis, el Director del Secretariat de Qualitat i una assessora o assessor del Programa Xarxes. En cas necessari, es requerirà la presència d'avaluadores o avaluadors experts que emetran els informes de qualitat corresponents.

La resolució provisional d'aquesta convocatòria serà amb data d'11 de febrer de 2013, i les sol·licitants i els sol·licitants disposaran de 10 dies hàbils per a formular les reclamacions que creguen oportunes. L'1 de març de 2013 es publicarà la resolució definitiva i es comunicaran les propostes aprovades.

CERTIFICACIÓ

L'ICE certificarà la participació en el programa i de totes les activitats que s'organitzen.

Serà requisit indispensable haver lliurat la memòria final del projecte i haver procedit al tancament de l'edició del programa en curs, per a emetre certificat de participació.

PLA DE DIFUSIÓ DE LES INVESTIGACIONS

S'afavorirà un procés de comunicació fluït entre les xarxes que permeta un intercanvi d'investigacions i experiències que redundaran, sens dubte, en la millora de la qualitat de la docència. Per a això, es podran dur a terme les XI Jornades de Xarxes d'Investigació en Docència Universitària a fi de fomentar, mitjançant comunicacions, la difusió dels resultats obtinguts en els projectes d'investigació.

L'avaluació es limitarà als criteris següents:

El grau d'adequació dels resultats obtinguts a les línies d'investigació presentades i aprovades en aquesta convocatòria.

La qualitat, l’originalitat i la rellevància en els resultats obtinguts en el projecte, que s'apreciarà amb els criteris d'anàlisi següents: precisió i adequació dels objectius, consistència metodològica, coherència interna i viabilitat, innovació en la proposta, aportacions per a la millora de la formació i l'impuls de la qualitat en l'ensenyament.

L'ajust a les normes i els criteris que s'indiquen per a la presentació dels treballs de recerca realitzats.

Els treballs acceptats podran ser publicats per l'ICE:





[Carretera Sant Vicent del Raspeig s/n  
03371 Sant Vicent del Raspeig - Alacant  
 Tel. 76 363 2683 - Fax 32 668 3758](https://www.google.es/maps/@27.522713,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12176&trk=tyah&trkInfo=tarId%5R3989894213577%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)